# ПРАТЕНИЧКО ПРАШАЊЕ

Од пратеникот Марјанчо Николов, поставено меѓу

две седници на Собранието на Република Македонија,

на 14 јули 2009 година

 Пратеничкото прашање гласи:

 Со договор за извршување на услуги бр. 01-750/1 од 28.01.2004 година сите од Министерството за одбрана сме превземени од "Светло СКОПСКО Екстра"- Јосе ДОЕЛ Велес со обврска да работи во воената кантина во Велес 10 години најмалку толку да не задржи на работа, тоа се гледа од точка ИИ член 3,4,5,6 и 7 направен Договор за работа на 19.02.2004 година меѓу нас и новиот субјект "Светло СКОПСКО Екстра" по три години работа на 16.04.2007 година со писмо бр. 007/020 не известува нас и Министерството за одбрана дека договорот е раскинат, со важност од 01. 05. 2007 година тоа истото писмо од 11.09.2007 година. Бидејќи останавме без работа поднесовме тужба до Основниот суд Велес на 04.10.2007 година, баравме да ни се исплатат плати во период 01.05 до 31.08.2007 година и мислење од Вашето лице Ставрев Јордан од 13.02.2008 година овој спор го губиме значи не ни следат плати, меѓутоа иако не е предмет на спорот судот донесува одлука врз основа на писмо бр. 007/020 од 16.04.2007 година дека и тогаш ни престанал работниот однос.

 Сакаме да напоменеме дека Васко Ѓуров и Михаил Ангелов се вратени во ЈНА и АРМ од 1973 година и целиот работен век го поминале во Армијата.

 Бидејќи договорот 01-750/1 не е раскинат со Министерството за одбрана "Светло СКОПСКО Екстра" - Јосе ДОЕЛ не може да не одјави во Агенцијата за вработување, доказ Извадок од Агенцијата од 20.02.2009 година. Исто така плаќани се придонеси за ПИОМ и здравство, доказ Список на вработени од "Светло СКОПСКО Екстра" - Јосе ДОЕЛ извадени од ПИОМ и Фондот за здравство на 26.02.2009 година. Доставуваме и преглед на регистрирани податоци во матичната евиденција на ПИОМ во која се гледа дека е плаќано придонеси и евидентирано стаж заклучно сп 31.12.2008 година истото е плаќано и во 2009 гофина до 04 месец.

 Сега во 05 месец 2009 година сме одјавени во Агенцијата за вработување па покрај тоа е што веќе 25 месеци немаме личен доход Одјавата е направена од 01.05.2007 година, со што најверојатно ќе ни биде избришан стажот од 01.05.2007 година до 01.05.2009 година. Бидејќи целиот работен век го поминавме во Министерството за одбрана молиме за решавање на нашиот статус.

 Јас Васко Ѓуровски сум на 60 години и стаж без бенифиции од 36 години, а Михаил Ангелов на 62 години и стаж од 38 години, Паласковски Зоран и Тркалевски Гоце во 2009 година се вработени.

 Прашањето го поставувам до министерот за одбрана.